PPS พุ่ง 8.05% หลังประกาศกำไรปี 59 โตกว่า 8 เท่าตัว!
PPS พุ่ง 8.05% หลังประกาศกำไรปี 59 โตกว่า 8 เท่าตัว! ล่าสุด ณ เวลา 15.39 น. ราคาอยู่ที่ 1.61 บาท บวก 0.12 บาท หรือ 8.05% สูงสุดที่ 1.65 บาท ต่ำสุดที่ 1.49 บาท มูลค่าซื้อขายที่ 117.57 ล้านบาท 
24 ก.พ. 2560

ผู้สื่อข่าวรายงานว่า ราคาหุ้นบริษัท โปรเจค แพลนนิ่ง เซอร์วิส จำกัด (มหาชน) หรือ PPS ณ เวลา 15.39 น. ราคาอยู่ที่ 1.61 บาท บวก 0.12 บาท หรือ 8.05% สูงสุดที่ 1.65 บาท ต่ำสุดที่ 1.49 บาท มูลค่าซื้อขายที่ 117.57 ล้านบาท 

โดยบริษัท โปรเจค แพลนนิ่ง เซอร์วิส จำกัด (มหาชน) หรือ PPS รายงานผลการดำเนินงานปี 59 สิ้นสุดวันที่ 31 ธ.ค.59 (รวมบริษัทย่อย) มีกำไรสุทธิ 32.18 ล้านบาท เพิ่มขึ้น 848.56% จากปีก่อนมีกำไร 3.39 ล้านบาท
ทั้งนี้ผลการดำเนินงานไตรมาสดังกล่าวเพิ่มขึ้น เนื่องจากรายได้รวมเพิ่มขึ้นตามการขยายงานเพิ่มมากขึ้นทั้งในส่วนของงานภาครัฐตามนโยบายการลงทุนโครงสร้างพื้นฐานของรัฐบาลและการลงทุนของภาคเอกชนที่มีแนวโน้มที่ดีขึ้น นอกจากนี้บริษัทยังมีกำไรจากการจำหน่ายเงินลงทุนในบริษัทร่วม
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค.59 ถึงวันที่ 31 ธ.ค.59 เป็นเงินสดจำนวน 0.05 บาทต่อหุ้น และจ่ายปันผลเป็นหุ้นอัตรา (หุ้นเดิม :หุ้นปันผล) 5:1 โดยจะขึ้นเครื่องหมาย XD ไม่ได้รับสิทธิปันผลในวันที่ 8พ.ค.60 และกำหนดจ่ายเงินปันผลในวันที่ 25พ.ค.60